Pippi Lotta Enok

Pippi Lotta Enok (sündinud 19. augustil 2002) on eesti mitmevõistleja. 

Haridus
Enok on lõpetanud Audentese Spordigümnaasiumi 2021. aastal hõbemedaliga.Vilistlase Pippi Lotta Enoki hõbemedal koolist ja juunioride MM-ilt. audentes.ee, 27. august 2021 Ta õpib Ameerika Ühendriikides Oklahoma Ülikoolis kommunikatsiooni erialal.Seitsmevõistleja Pippi Lotta Enok: lühiajalised eesmärgid viivad pikaajaliste sihtideni. sportland.ee, 22. juuli 2024

Sportlik karjäär
Enok hakkas kergejõustikku harrastama Jõhvis isa suunamisel ja sõbrannade eeskujul 2009. aastal. Tema esimene treener oli Lilia Schmidt, hiljem on ta treeninud Hanno Kolli (2014–2018), Liivi Eeriku (2018–2021) ja Jerel Langley (aastast 2021 Oklahomas) juhendamisel.Pippi Lotta Enok. ESBL

Rahvusvahelised võistlused
Euroopa noorte olümpiafestivalil 2019. aastal saavutas ta 4. koha ning 2018. aasta noorte kergejõustiku Euroopa meistrivõistlustel 11. koha.

Kergejõustiku juunioride Euroopa meistrivõistlustel Tallinnas juulis 2021 sai ta seitsmevõistluses isikliku rekordi 5634 punktiga viienda koha.Pippi Lotta Enok tuli U-20 EM-il viiendaks, ERR, 16. juuli 2021 

Nairobis peetud juunioride kergejõustiku MMil võitis ta 2021. aasta 19. augustil 5746 punktiga hõbemedaliPippi Lotta Enok võitis juunioride MMil hõbeda, Postimees, 19. august 2021 ja Euroopa U23 meistrivõistlustel kergejõustikus Espoos 6002 punktiga pronksmedali.Pippi Lotta Enok võitis U23 EM-il seitsmevõistluses pronksmedali. sport.delfi.ee, 14. juuli 2023
USA üliõpilasmeistrivõistlused
Ta on võitnud USA üliõpilasmeistrivõistlustel seitsmevõistluses 2023. aastal kuldmedali isikliku rekordiga 6165 punkti ja 2025. aastal samuti kuldmedali Eesti rekordiga 6285 punkti. NCAA üliõpilaste sisemeistrivõistlustel on ta saavutanud viievõistluses aastatel 2023 ja 2025 pronksmedali.

28. veebruaris 2025 võidutses ta Texases College Stationis peetavatel SEC konverentsi sisemeistrivõistlustel viievõistluses Eesti rekordiga 4593 punktiVÕIMAS! Pippi Lotta Enok püstitas viievõistluses Eesti rekordi, Õhtuleht, 28. veebruar 2025.

Eesti meistrivõistlusewd
2020. aasta Eesti meistrivõistlustel kergejõustikus võitis Enok seitsmevõistluses hõbemedali.

Eesti meistriks seitsmevõistluses on ta tulnud kahel korral: 2022. aasta meistrivõistlustel tulemusega 5731 punkti ja 2024. aasta meistrivõistlustel tulemusega 6057 punkti.

 Tunnustus 
 2021. aastal valiti Enok U20 arvestuses Eesti aasta parimaks naiskergejõustiklaseks.
 2023 U23 arvestuses aasta parim naiskergejõustiklane

 Isiklikud rekordid 
Allikas: IAAF
Seisuga 15. juuni 2025
Väljas
 Ala  Tulemus  Aeg Koht 100 m jooks 12,13   23. märts 2024    Waco, Texas 200 m jooks 24,01   13. juuli 2023    Espoo 400 m jooks 59,65  3. juuni 2018    Tartu 800 m jooks 2.13,19  17. aprill 2025    Walnut, California 100 m tõkkejooks 13,65  13. juuni 2025    Eugene, Oregon Kõrgushüpe 1.81   27. veebruar 202513. juuni 2025    Austin Eugene Kaugushüpe6.65   13. mai 2023   Norman, OklahomaKuulitõuge12.90   16. aprill 2025   Walnut, CaliforniaOdavise51.80   9. mai 2024   Waco, TexasSeitsmevõistlus6285    14. juuni 2025    Eugene

Sees
 Ala  Tulemus  Aeg Koht 60 m jooks 7,81  15. detsember 2021   Tallinn 200 m jooks 26,49  10. veebruar 2019   Tallinn 300 m jooks 41,46  20. jaanuar 2019   Tallinn 600 m jooks 1.43,88  4. jaanuar 2020   Tallinn 800 m jooks 2.14,17  31. jaanuar 2025   Manhattan, Kansas 60 m tõkkejooks 8,45  14. märts 2025   Virginia Beach, Virginia Kõrgushüpe1.81   28. veebruar 2025   College Station, Texas Kaugushüpe6.40   28. veebruar 2025   College Station, Texas Kuulitõuge12.64   28. veebruar 2025   College Station, Texas Viievõistlus4593   28. veebruar 2025    College Station, Texas

 Isiklikku 
Ta on pärit Jõhvist. Jalgpallur Jasper Jonel Enok on tema vend. Pippi Lotta Enoki elukaaslane on korvpallur Ralf Küttis.

Viited

 Välislingid 
 Pippi Lotta Enok Rahvusvahelise Kergejõustikuliidu kodulehel
 Pippi Lotta Enok Eesti Spordi Biograafilises Leksikonis

Kategooria:Eesti seitsmevõistlejad
Kategooria:Sündinud 2002